**Ministru kabineta noteikumu “****Jaunu valsts aizdevumu pašvaldībām Covid-19 izraisītās krīzes seku mazināšanai un novēršanai izvērtēšanas un izsniegšanas kritēriji un kārtība” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts “Jaunu valsts aizdevumu pašvaldībām Covid-19 izraisītās krīzes seku mazināšanai un novēršanai izvērtēšanas un izsniegšanas kritēriji un kārtība” (turpmāk – noteikumu projekts) izstrādāts, lai sniegtu atbalstu pašvaldībām, nodrošinot iespēju saņemt valsts budžeta aizņēmumus investīciju projektu īstenošanai.  Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Covid-19 infekcijas izplatības seku pārvarēšanas likuma 29.panta 1.2 daļa.  Saskaņā ar Covid-19 infekcijas izplatības seku pārvarēšanas likuma pārejas noteikumu 8. punktu Ministru kabinets līdz 2021. gada 30. aprīlim izdod šā likuma [29. panta](https://likumi.lv/ta/id/315287#p29) 1.2 daļā paredzētos noteikumus. Līdz to spēkā stāšanās dienai, bet ne ilgāk kā līdz 2021. gada 30. aprīlim ir piemērojami Ministru kabineta 2020. gada 14. jūlija noteikumi Nr. 456 “[Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību](https://likumi.lv/ta/id/316127-noteikumi-par-nosacijumiem-un-kartibu-kada-pasvaldibam-izsniedz-valsts-aizdevumu-arkartejas-situacijas-ietekmes-mazinasanai-un-...)” (turpmāk – MK noteikumi Nr. 456), ciktāl tie nav pretrunā ar šo likumu.  Līdz ar to augstāk minētie pārejas noteikumi nosaka pēctecību MK noteikumiem Nr.456. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Straujas COVID-19 izplatības dēļ visā pasaulē 2020. gada marta sākumā arī Latvijā bija novērojami pirmie saslimšanas gadījumi ar šo vīrusu. Ņemot vērā, ka Pasaules Veselības organizācija 2020. gada 11. martā paziņoja, ka COVID-19 izplatība sasniegusi globālas pandēmijas apmērus, lai ierobežotu COVID-19 vīrusa izplatību Latvijā, MK 2020. gada 12.martā izsludināja ārkārtējo situāciju, kas tika pagarināta līdz jūnijam. Ņemot vērā vīrusa otro uzliesmojumu 2020. gada rudenī un strauji pieaugušo inficēto skaitu, MK 2020. gada 6. novembrī atkārtoti izsludināja ārkārtējo situāciju.  Lai ierobežotu COVID-19 izplatību, Latvijas valdība īstenoja dažādus piesardzības pasākumus, piemēram, sociālā/fiziskā distancēšanās sabiedriskās vietās, pulcēšanās aizliegums, pasākumu atcelšana vai pārcelšana uz vēlāku laiku u.tml.  Latvijas valdības ieviestie drošības pasākumi un ierobežojumi, kā arī pasākumi, ko īsteno citas valstis COVID-19 izplatības ierobežošanai, negatīvi ietekmējuši Latvijas tautsaimniecības attīstību: strauji samazinājies pieprasījums eksporta tirgos pēc Latvijā saražotajām precēm un pakalpojumiem, notiek pārrāvumi starptautiskajās piegāžu ķēdēs, novērojams straujš transporta un pasažieru pārvadājumu pakalpojumu apjoma kritums, kā arī iekšzemes pieprasījuma kritums. Rezultātā daudzi uzņēmumi ir spiesti sašaurināt ražošanu un pakalpojumu sniegšanu vai sliktākajā gadījumā pārtraukt savu darbību, atlaižot savus darbiniekus. Tas viss kopumā ir nelabvēlīgi ietekmējis gan publisko finanšu stāvokli, jo samazinās nodokļu ieņēmumi un parādās nepieciešamība palielināt valsts atbalstu un sociālos pabalstus, gan situāciju darba tirgū, jo pieaug bezdarbs un samazinās mājsaimniecību rīcībā esošie ienākumi, gan iedzīvotāju dzīves kvalitāte kopumā. Ārkārtējās situācijas ietekme būs izjūtama arī pēc ārkārtējās situācijas beigām, jo daudziem noteiktajiem ierobežojumiem ir ietekme ilgākā laika periodā[[1]](#footnote-2).  Tā kā pašvaldības var sniegt nozīmīgu ieguldījumu ekonomiskās situācijas uzlabošanā pēc COVID-19 izraisītās ekonomikas lejupslīdes, lai stimulētu ekonomiku valstī, būtiska ir pašvaldību iecerēto investīciju projektu realizācija, kas dod darbu uzņēmējiem un uzlabo dzīves vidi, sniedz nodarbinātības un pakalpojumu saņemšanas iespējas iedzīvotājiem. Līdz ar to valdības atbalsts COVID-19 izraisītajā krīzes situācijā ir nepieciešams arī pašvaldībām.  Saskaņā ar 2020.gada 5.jūnijā pieņemtā Covid-19 infekcijas izplatības seku pārvarēšanas likuma 29.pantu 2020. gada 14. jūlijā tika pieņemti MK noteikumi Nr. 456, kas paredz sniegt atbalstu pašvaldībām, nodrošinot iespēju saņemt valsts budžeta aizņēmumus investīciju projektu īstenošanai.  Savukārt, atbilstoši Covid-19 infekcijas izplatības seku pārvarēšanas likuma pārejas noteikumu 8. punktam MK līdz 2021. gada 30. aprīlim jāizdod šā likuma [29. panta](https://likumi.lv/ta/id/315287#p29) 1.2 daļā paredzētos noteikumus par kritērijiem un kārtību, kādā tiek izvērtēti un izsniegti jauni valsts aizdevumi pašvaldībām Covid-19 izraisītās krīzes seku mazināšanai un novēršanai. Tā kā deleģējumā Ministru kabinetam nav ietverta atsauce uz konkrētām nozarēm, kuru atbalstam sniedzami aizdevumi pašvaldībām, noteikumu projekts paredz izsniegt aizdevumus pasākumiem, kas varētu stimulēt gan tautsaimniecības, gan ekonomikas nozari, tajā skaitā radot jaunas darba vietas.  Attiecīgi Vides aizsardzības un reģionālās attīstības ministrija (turpmāk – VARAM) ir sagatavojusi noteikumu projektu “Jaunu valsts aizdevumu pašvaldībām Covid-19 izraisītās krīzes seku mazināšanai un novēršanai izvērtēšanas un izsniegšanas kritēriji un kārtība”, kas aizstās MK noteikumus Nr. 456.  Noteikumu projekta saturs attiecībā uz pašvaldības investīciju projektu iesniegšanas un izvērtēšanas kārtību un nosacījumiem pamatā tiek saglabāts atbilstoši MK noteikumiem Nr. 456. Vienlaikus, ņemot vērā VARAM pieredzi 2020. gadā, precizēti nosacījumi valsts aizdevumu izsniegšanai ar COVID-19 izplatību saistītās ārkārtējās situācijas ietekmes mazināšanai un novēršanai pašvaldībās. Ir precizēti izmaksu ekonomiskā pamatojuma kritēriji, nosakot, ka izmaksas tiks vērtētas nevis uz visu investīciju projektu kopumā, bet tikai uz valsts aizdevuma daļu.  Ievērojot nozaru ministriju priekšlikumus MK noteikumos Nr. 456 minēto ieguldījumu mērķu paplašināšanai, kā arī pašvaldību pieprasījumu pēc jauniem aizdevumu mērķiem, **VARAM ir iekļāvusi noteikumu projektā šādus jaunus ieguldījumu mērķus:**   1. pašvaldības autoceļu un ielu kompleksa infrastruktūrā ietilpstošo tiltu, pārvadu un estakāžu (turpmāk – tiltu infrastruktūra) būvniecībai vai pārbūvei, ja investīciju projekta ietvaros plānotās tiltu infrastruktūras valsts aizdevuma izmaksas uz 1 kvadrātmetru nepārsniedz 3 267 *euro* jaunas tiltu infrastruktūras būvniecībai vai 1 089 *euro* esošās tiltu infrastruktūras pārbūvei (noteikumu projekta 3.1.3.apakšpunkts); 2. pašvaldības īpašumā esošo ēku vai tās daļu pielāgošanai pašvaldības pakalpojumu sniegšanai tās autonomo funkciju izpildē, ja investīciju projekta ietvaros tiek mainīta ēkas vai tās daļas funkcionalitāte un izmantošanas mērķis, lai varētu nodrošināt pakalpojumu sniegšanu ilgtermiņā, nepārsniedzot būvdarbu valsts aizdevuma izmaksas 1 000 000 *euro* vienam investīciju projektam (noteikumu projekta 3.1.7.apakšpunkts); 3. īres dzīvokļu izveidošanai ārpus Rīgas plānošanas reģiona esošo pašvaldību īpašumā esošajās ēkas, veicot esošo ēku un telpu pārbūvi vai atjaunošanu, nepārsniedzot būvdarbu valsts aizdevuma izmaksas 1000 *euro* uz 1 kvadrātmetru (noteikumu projekta 3.1.8.apakšpunkts); 4. pašvaldības meliorācijas sistēmas un pašvaldības nozīmes koplietošanas meliorācijas sistēmas infrastruktūras atjaunošanai, pārbūvei vai ierīkošanai, ja tā ir ierakstīta Meliorācijas kadastra informācijas sistēmā un investīciju projekta ietvaros plānoto būvdarbu valsts aizdevuma izmaksas uz vienu investīciju projektu nepārsniedz 150 000 *euro* (noteikumu projekta 3.1.9.apakšpunkts); 5. būvprojektu izstrādei projektiem, kuru īstenošana ir plānota no Eiropas Savienības fondu un pārējās ārvalstu finanšu palīdzības līdzekļiem, vai kuru īstenošana ir plānota no citiem finanšu līdzekļiem, un to ietvaros plānotās kopējās projekta būvniecības izmaksas pārsniedz 5 000 000 *euro*, bet būvprojekta izstrādes valsts aizdevuma izmaksas ir no 100 000 *euro* līdz 1 000 000 *euro* (noteikumu projekta 3.1.10. apakšpunkts); 6. pašvaldību investīciju projektu pabeigšanai, kur būvdarbi tika veikti 2020. gadā un kopējais būvdarbu apjoms līdz 2020. gada beigām ir veikts ne mazāk kā 50 procentu apmērā no kopējā plānotā būvdarbu apjoma, nepārsniedzot plānoto būvdarbu valsts aizdevuma izmaksas uz vienu investīciju projektu 500 000 *euro.* Šo projektu pabeigšanai valsts budžeta aizdevumu izmaksa ir 2021. gadā.     Noteikumu projekta 3.1.3. apakšpunktā minēto tiltu infrastruktūras uzskaitījums ir pieejams VSIA “Latvijas Valsts ceļi”. Līdz ar to tiltu infrastruktūras projektam ir jābūt iekļautam VSIA “Latvijas Valsts ceļi” apkopotajā informācijā. Atbilstoši Ministru kabineta 2017. gada 27. jūnija noteikumu Nr. 361 “Pašvaldību ceļu un ielu reģistrācijas un uzskaites kārtība” 3. un 6. punktam tiltus un satiksmes pārvadus uzskaita attiecīgā pašvaldība un reģistrē VSIA "Latvijas Valsts ceļi". Izmaksas tiltu infrastruktūras attīstībai, ņemot vērā to specifiku, tiek izteiktas nevis uz metriem, bet kvadrātmetriem. Vienlaikus, ņemot vērā tiltu infrastruktūras augstās izmaksas, šo investīciju projektu gadījumā nepieciešams iesniegt VSIA “Latvijas Valsts ceļi” izziņu no pašvaldību ielu un ceļu reģistra par tiltu infrastruktūras platību.  Noteikumu projekta 3.1.5. apakšpunkta un 10. punkta formulējumi ir saglabāti tādā redakcijā, kādi tie bija MK Noteikumos Nr. 456  Noteikumu projekta 3.1.7. apakšpunktā minētā mērķa ietvaros pašvaldībām ir iespējams iesniegt investīciju projektus, kuru mērķis ir pielāgot esošos īpašumu jauniem īpašuma izmantošanas mērķiem, piemēram, administratīvi teritoriālās reformas (turpmāk - ATR) rezultātā jaunizveidotajā pašvaldībā nepieciešams pielāgot pakalpojumus un skolas vienā spārnā var izveidot internātu vidusskolēniem vai arī ierīkot bibliotēku. Mainīt funkcionalitāti vai izmantošanas mērķi var jebkurai pašvaldības īpašumā esošajai ēkai, t.sk. domes ēkai. Šis mērķis ir nozīmīgs ATR ietvaros, jo dos iespēju jaunizveidotajām pašvaldībām iespēju pielāgot esošos pašvaldības īpašumus atbilstoši vajadzībām pēc ATR.  Noteikuma projekta 3.1.8. apakšpunktā minētais mērķis ir attiecināms tikai uz pašvaldībām ārpus Rīgas plānošanas reģiona, jo ekonomiskās attīstības līmenis ārpus Rīgas plānošanas reģiona ir zemāks (IKP uz vienu iedzīvotāju Rīgas reģionā 2018. gadā bija 25 820 *euro,* Pierīgas reģionā – 11 993 *euro,* savukārt citos reģionos – no 7133 *euro* līdz 10 678 *euro*) un līdz ar to pašvaldībām ārpus Rīgas plānošanas reģiona ir daudz mazāki budžeta ieņēmumi.  Ja investīciju projekts tiek iesniegts atbilstoši noteikumu projekta 3.1.9. apakšpunktā noteiktajam mērķim, investīciju projekts var būt gan par atsevišķas pašvaldības meliorācijas sistēmas infrastruktūras atjaunošanu, pārbūvi vai ierīkošanu vai par pašvaldības nozīmes koplietošanas meliorācijas sistēmas infrastruktūras atjaunošanu, pārbūvi vai ierīkošanu gan arī abām sistēmām kopā.  Noteikumu projekta 3.1.11. apakšpunktā minētās būvprojektu izstrādes izmaksas projektiem, kuri saņēmuši valsts aizdevumu, var tikt attiecinātas kā Eiropas Savienības (turpmāk – ES) fondu finansēta projekta tiešās attiecināmās izmaksas, atbilstoši attiecīgā specifiskā atbalsta mērķa MK noteikumiem. ES fondu projektos ir iespējams attiecināt ne tikai tiešās būvniecības izmaksas, bet arī  projekta pamatojošās dokumentācijas sagatavošanas izmaksas, ja tas ir paredzēts MK noteikumos par attiecīgā specifiskā atbalsta mērķa īstenošanu. Atbilstība finanšu kritērijiem tiek vērtēta tikai projektiem, kuru īstenošana ir plānota no citiem finanšu līdzekļiem. Prasība, ka plānotās kopējās projekta būvniecības izmaksas pārsniedz 5 000 000 *euro*, bet būvprojekta izstrādes valsts aizdevuma izmaksas ir no 100 000 *euro* līdz 1 000 000 *euro* attiecas tikai uz projektiem, kas nav finansēti no ES fondiem.  Būvprojektu gadījumā, kuru īstenošana ir plānota ES fondu ietvaros, nepieciešams norādīt ES fondu specifisko atbalsta mērķi, no kura plānota tālākā projekta īstenošana. Noteikumu projekta 3.1.4. apakšpunktā minētie bezkontakta vai autonomie risinājumi attiecas arī uz bibliotēkām un sociālās aprūpes centriem, piemēram, automatizēta ēdiena piegādes sistēma (virtuve – iemītnieki); analīžu nodošanas punkti; satikšanās telpas (kas pielāgotas esošajiem apstākļiem) ar tuviniekiem.  Vienlaikus tiek precizēts MK noteikumu Nr. 456 3.1.5. apakšpunktā ietvertais mērķis (noteikumu projekta 3.1.6. apakšpunkts), attiecinot to tikai uz pirmsskolas izglītības iestādēm un papildinot ar sociālās aprūpes centriem.  Atbilstoši Administratīvo teritoriju un apdzīvoto vietu likuma pārejas noteikumu 20. punktā noteiktajam, pašvaldība, kuru administratīvi teritoriālās reformas ietvaros apvieno, var uzņemties aizņēmumu, galvojumu un citas ilgtermiņa saistības, iznomāt savu nekustamo īpašumu, kā arī atsavināt savu kustamo un nekustamo mantu, kuras pārdošanas vērtība pārsniedz 50 000 *euro* vai 0,1 procentu no pašvaldības pamatlīdzekļu vērtības, tikai pēc tam, kad saņemts pozitīvs apvienojamo pašvaldību finanšu komisijas (turpmāk — finanšu komisija) lēmums. Finanšu komisiju veido visu apvienojamo pašvaldību domju priekšsēdētāji, un to vada un tās darbu organizē tās pašvaldības domes priekšsēdētājs, kurā ir lielākais iedzīvotāju skaits atbilstoši aktuālajiem Iedzīvotāju reģistra datiem. Attiecīgi noteikumu projekta 3.2. apakšpunkts paredz, ka investīciju projektam, kas iesniegts līdz 2021. gada 1. jūlijam, investīciju projekta iesniedzējs Administratīvo teritoriju un apdzīvoto vietu likumā noteiktajos gadījumos iesniedz pozitīvu apvienojamo pašvaldību finanšu komisijas lēmumu.  Ņemot vērā, ka likuma “Par valsts budžetu 2021. gadam” 12. panta trešajā daļā ir noteikts, ka pašvaldības budžeta līdzfinansējums investīciju projekta īstenošanai ik gadu, sākot ar 2021. gadu, nav mazāks par 15 procentiem un aizņēmuma apmērs nav lielāks par 85 procentiem no pašvaldības kopējām projekta izmaksām, šāda prasība ir noteikta arī noteikumu projektā. Vienlaikus, lai projekti nebūtu nepamatoti sadārdzināti, ir noteikts, ka pašvaldības budžeta līdzfinansējums investīciju projektam ik gadu nevar būt lielāks par 30 procentiem no projekta kopējām izmaksām.  Tā kā ir precizēti esošie un noteikti jauni ieguldījumu mērķi, tad noteikumu projekta 4.6. apakšpunktā ir ietvertas arī jaunas prasības attiecībā uz iesniedzamo informāciju par investīciju projekta īstenošanas, plānoto pasākumu un to izmaksu ekonomisko un ilgtspējas pamatojumu. Ja investīciju projekts tiek iesniegts atbilstoši noteikumu projekta 3.1.8. apakšpunktā minētajam mērķim, tad ir jānorāda gan kopējais rindā esošo personu skaits, kas ir tiesīgas saņemt palīdzību atbilstoši likumam “Par palīdzību dzīvokļa jautājumu risināšanā”, gan atsevišķi ir jānorāda arī rindā esošo kvalificēto speciālistu skaits likuma “Par palīdzību dzīvokļa jautājumu risināšanā” III1 nodaļas izpratnē.  Noteikumu projekta 5. punktā minētās komisijas sastāvs un darba organizēšana tiks noteikta ar MK rīkojumu līdzīgi, kā tas bija 2020. gadā – Ministru kabineta 2020. gada 2. jūnija rīkojums Nr. 292 “Par pašvaldību investīciju projektu izvērtēšanas komisiju”.  Likuma “Par valsts budžetu 2021. gadam” 12. panta trešajā daļā ir noteikts, ka pašvaldību aizņēmumu palielinājums, t.sk. pašvaldību investīciju projektu īstenošanai ārkārtējās situācijas ietekmes mazināšanai un novēršanai saistībā ar Covid-19 izplatību, ir 150 000 000 *euro*. Līdz ar to noteikumu projektā ir precizēts mehānisms, kādā tiek izvērtēti investīciju projekti, ja pieprasītais aizņēmumu apjoms ir lielāks par pieejamo apjomu. Priekšroka tiek dota investīciju projektiem, kas iesniegti atbilstoši noteikumu projekta 3.1.4 un 3.1.7. apakšpunktos minētajiem mērķiem, jo šie mērķi ir būtiski ATR ietvaros, var uzlabot pašvaldību darbības efektivitāti un sniegt iedzīvotājiem kvalitatīvākus un ilgtspējīgākus pakalpojumus  Ņemot vērā, ka ne visas pašvaldības, kuru investīciju projekti 2020. gadā tika apstiprināti MK, iesniedza aizņēmumu pieprasījumus Pašvaldību aizņēmumu un galvojumu kontroles un pārraudzības padomē (turpmāk - Padome) divu mēnešu laikā, tad noteikumu projektā ir paredzēts, ka pašvaldība var lūgt termiņa pagarinājumu VARAM.  Savukārt 10. . punktā ir noteikta tālākā rīcība, ja pašvaldība kavē pieprasījumu iesniegšanu Padomē un rīcība ko veic VARAM izveidotā vērtēšanas komisija attiecībā uz jauniem pašvaldību investīciju projektiem  Noteikumu projektā minētais “netiek tālāk vērtēti” ietver šādas darbības:   1. Vērtējums ir atlikts līdz kavēto projektu iesniegšanai vai atsaukšanai noteiktajā termiņā; 2. Kad tas ir izdarīts, iesniegtie projekti tiek vērtēti tālāk.   Ja pašvaldība aizdevuma pieprasījuma iesniegšanu kavē ilgāk par sešiem mēnešiem, tad attiecīgai pašvaldībai kavētie projekti jāiesniedz atkārtoti šajos noteikumos noteiktajā kārtībā. Tas attiecas arī uz gadījumiem, kad turpinās apstrīdētā iepirkuma procedūra.  Aizņēmumu daļa, kas netiek faktiski apgūta 2021.gadā, netiek pārcelta uz 2022.gadu un pašvaldībai neapgūtā aizņēmuma daļa ir jānodrošina pašvaldības budžeta ietvaros.  Tāpat, ja pašvaldība pēc Valsts kases aizdevuma līguma noslēgšanas 2020.gadā nav izņēmusi iepriekš plānoto valsts budžeta aizdevuma apjomu, t.sk. minimālo nepieciešamo 30% īpatsvaru, no visa attiecīgajam investīciju projektam pieprasītā valsts budžeta apmēra, tad neapgūtā valsts budžeta aizdevuma starpību neaizstāj ar jaunu valsts budžeta aizdevumu 2021.gadā.  Pašvaldībai pēc VARAM lūguma ir tiesības iesniegt papildu informāciju par investīciju projektu, kas apliecinātu tā atbilstību noteikumu projekta kritērijiem.  Ņemot vērā, ka investīciju projektu iesniegšanai nav izveidots e-pakalpojums, tad ir sagatavots noteikuma projekta pielikums – iesniegšanas forma. 2020. gadā kopumā vērtēšanai tika iesniegti 450 projekti, no kuriem 143 tika noraidīti. Vērtēšanas komisija, kura vērtēja projektu pieteikumus pieredzēja situāciju, ka pašvaldībām darbu atvieglo jau iepriekš sagatavota, standartizēta projekta pieteikuma veidlapa. |
| 3. | Projekta izstrādē iesaistītās institūcijas un publiskas personas kapitālsabiedrības | Nozaru ministrijas un pašvaldības sniegušas VARAM informāciju par jauniem mērķiem un kritērijiem, kuri būtu iekļaujami noteikumu projektā. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības. Sekundārā mērķa grupa ir pašvaldību iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību būs pozitīva, jo pašvaldības varēs saņemt aizņēmumus 2021. gadā un uzsākt investīciju projektu īstenošanu, līdz ar to radot jaunas darba vietas un pienesumu valsts un pašvaldību budžetiem. Administratīvais slogs atbalsta pasākuma īstenošanā iesaistītajām pusēm nepalielināsies, jo paredzamās darbības jāveic esošo uzdevumu ietvaros. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē). Pašvaldību projektu pieteikumu vērtēšana tiks nodrošināta esošā budžeta ietvaros. |
| 4. | Atbilstības izmaksu monetārs novērtējums | Projektā ietvertajam tiesiskajam regulējumam nav ietekmes uz atbilstības izmaksām (naudas izteiksmē). Pašvaldību projektu pieteikumu vērtēšana tiks nodrošināta esošā budžeta ietvaros. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gads gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gads gadam | izmaiņas, salīdzinot ar vidēja termiņa budžeta ietvaru 2023.gads gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Precīzu finansējuma apjomu un finansējuma sadalījumu pa gadiem pašlaik nav iespējams norādīt, jo nav iespējams precīzi prognozēt, cik pašvaldības iesniegs projektus un kāds līdzekļu apjoms tiks apgūts.  Finansējums pašvaldību aizdevumiem tiks nodrošināts saskaņā ar likuma “Par valsts budžetu 2021. gadam” 12. panta trešo daļu un likuma “Par vidēja termiņa budžeta ietvaru 2021., 2022. un 2023. gadam” 14. pantu. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pasākumi nav plānoti, ņemot vērā, ka noteikumu projekts tiešā veidā skar pašvaldības, bet pašvaldību iedzīvotājus – pastarpināti (kā labuma guvējus no īstenojamiem projektiem). |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Finanšu ministrija, Valsts kase, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

Putniņš 67026597

[varis.putnins@varam.gov.lv](mailto:varis.putnins@varam.gov.lv)

Ziediņa 67026549

dace.ziedina@varam.gov.lv

1. Progresa ziņojums par Latvijas nacionālās reformu programmas "Eiropa 2020" stratēģijas kontekstā īstenošanu [↑](#footnote-ref-2)